તમામ બેકસ્ટોરીઝ, સબપ્લોટ્સ છતાં સુપરહીરો મુવીઝ ગુડ વર્સસ ઈવિલનો જંગ જ હોય છે. મોટેભાગે થીમ પણ એવી જ કે એક વિલન ક્યાંકથી ચડી આવે અને જો એને રોકવામાં ન આવે તો આ પૃથ્વીનો સર્વનાશ નક્કી. ઑબ્વિયસલી એમને રોકવા માટે આપણા સુપરહીરો જ કામે લાગે. આ ‘એવેન્જર્સઃ ઈન્ફિનિટી વોર’ પણ એ જ બીબામાં ઢળે છે. છતાં માર્વેલની આ ફિલ્મોના મૅકર્સને અભિનંદન એ વાતે આપવા જોઈએ કે એ લોકો આટલી સિમ્પલ થીમમાં પણ બારીક કોતરણી કરીને નવીનતા લાવતા રહે છે અને ઘણે અંશે ફિલ્મની ફ્રેશનેસ જળવાઈ રહે છે.